تفتكروا إن البنات المهتمين بالقراءة مختلفين عن غيرهم بفرق كبير .. ولا الموضوع مش ملموس اوي .. يعني حيث إن فيه مقولة بتقول women who read are dangerous .. إيه رأيك ؟! ..
كلام بيضحكوا بيه عليكم بس عشان أنتوا بتصدقوا أي حاجة. dangerous إيه بس وبتاع إيه ، وليه عاوزين تبقوا مصدر خطر يعني؟ ، ليه الحرب دي مش فاهم أنا؟ :D  اللي يقرأ يقرأ عشان هو حابب يفهم ، ويطوّر تفكيره ، وينمي معارفه ، وبالتالي هينتقي المفيد من الكتب عشان يقرأ.  لكن اللي بيقرأ عشان يبقى شخص "خطير" دي ما أعرفش هيعملها إزاي يعني! حتى القراءة دخلتوا فيها الفيمينيزم ربنا يسامحكم :D وعمومًا فيه مقولة تانية بتقول : because girls are girls  لو قرأت مكتبة إسكندرية كلها هتفضل تقولك برضه : ما بقيتش تحبني زي الأول ، ولو كنت مهتم كنت عرفت لوحدك.  والكلام دا. :D :D عيشوا حياتكم ببساطة يا جماعة ، وبلاش دور الخطورة والمعركة المتوهمة اللي عايزين تاخدوا الكتب فيها سلاح وهي بريئة من المطامع الغريبة دي :D وعمومًا : الشخص اللي بيقرأ في المفيد عمومًا بيكون شخص ناضج وفاهم دوره في الحياة كويس وفاهم موازين الحياة ماشية إزاي ، وبيكون أكثر تعقلًا من أنه يحتاج يثبت للناس أنه "خطير" عشان قرأ كام صفحة.  بالعكس ، بيكون هيّن ليّن ، سهل ، وخفوض الجناح ، لأن المعرفة تكسب الإنسان تواضعًا.  أما التظاهر بالمعرفة ، هو اللي بيكسب الإنسان الكبر والعنظزة و"الخطورة" المتوهمة دي! وفي النهاية : لا يوجد إنسان يحترم نفسه .. لا يقرأ.